Z A P I S N I K

s 23. sjednice Vijeća Mjesnog odbora Špansko-sjever, održane
 29. ožujka 2023. 
u prostorijama MS, Trg Ivana Kukuljevića 9
s početkom u 18:00 sati 


NAZOČNI ČLANOVI VIJEĆA: Krešimir Čukman, Igor Mavričić, Nada Mihalić, Dominko Filipović, George Olujić, Željko Mirković, Jasmina Hamer, Lenka Popović, Marko Brkljačić
		
Predsjedava: Krešimir Čukman, predsjednik Vijeća Mjesnog odbora Špansko-sjever

Zapisnik vodi: Jasmina Hamer, članica Vijeća

Predsjednik je otvorio sjednicu i pozdravio prisutne članove Vijeća.

Predsjednik konstatira da su nazočni svi članovi Vijeća, ukupno 9, što znači da Vijeće može pravovaljano odlučivati.

Predsjednik je dao na usvajanje tekst Zapisnika sa 22. sjednice Vijeća Mjesnog odbora Špansko-sjever.
Vijeće je prihvatilo Zapisnik s 22. sjednice Vijeća Mjesnog odbora Špansko-sjever jednoglasno s  9 glasova „za“ .

Predloženi dnevni red bio je:

DNEVNI  RED

1. Prijedlog zaključka za uređenje čestica u Ulici Alekse Kokića
2. Prijedlog zaključka za ustupanje dodatnih termina Udruzi “Pravi potez”  i promjena rasporeda korištenja prostora MO Špansko-sjever
3. Informacije,pitanja i  prijedlozi

Predsjednik Vijeća  predlaže dopunu dnevnog reda. Novi dnevni red glasi:

[bookmark: _Hlk118398198]
DNEVNI RED

1. Prijedlog zaključka za uređenje čestica u Ulici Alekse Kokića
[bookmark: _Hlk131448594]2. Prijedlog zaključka za ustupanje dodatnih termina Udruzi “Pravi potez” i promjena rasporeda korištenja prostora MO Špansko-sjever
3.Prijedlog zaključka o postavljanju uzdignute plohe na križanju ulice Vida Došena i Nikole Gučetića
4. Informacije, pitanja i prijedlozi

Prisutni su dnevni red  jednoglasno prihvatili.



Ad 1. Prijedlog zaključka o uređenju čestica u Ulici Alekse Kokića

[bookmark: _Hlk113435986]Predsjednik upoznaje prisutne s točkom dnevnog reda.
Prisutni su sa 6 glasova „za“, 2 glasa „protiv“  i 1 glasom „suzdržanim“ donijeli 

                                                                 ZAKLJUČAK
                                            o uređenju čestica u Ulici Alekse Kokića


1. Vijeće Mjesnog odbora Špansko-sjever podržava zahtjev stanara da se čestice 2875,
2877/5, 2876/2, 2877/1 u Ulici Alekse Kokića urede, poravnaju i da se posadi trava.

2. Ovaj zaključak uvrstit će se u Plan prioriteta za 2024.godinu.


Ad 2. Prijedlog zaključka za ustupanje dodatnih termina Udruzi “Pravi potez” i promjena rasporeda korištenja prostora MO Špansko-sjever

[bookmark: _Hlk113435785][bookmark: _Hlk113440446]Predsjednik upoznaje prisutne s točkom dnevnog reda.
Prisutni  su sa 5 glasova „za“ i 4 glasa „protiv“ donijeli



[bookmark: _Hlk113435916]                                                          ZAKLJUČAK
                                        o korištenju prostora MO Špansko-sjever

1. Vijeće Mjesnog odbora Špansko podržava zahtjev Udruge “Pravi potez” za ustupanjem dodatnih termina , mala dvorana, četvrtkom u vremenu od 19:20 do 20:20 sati i  subotom u vremenu od 13:00  do 14:00 sati.

2. Stranki MOST dodjeljuje se novi termin korištenja prostora, mala dvorana, 1. i 3. četvrtak u vremenu od 20:20  do 22:00 sata.


3. Stranki SDP dodjeljuje se novi termin korištenja prostora, mala dvorana, 4. četvrtak u vremenu od 20:20  do 22:00 sata.

4. Ovaj zaključak bit će upućen Gradskom uredu za mjesnu samoupravu, civilnu zaštitu i sigurnost.











Ad 3.Prijedlog zaključka o postavljanju uzdignute plohe na križanju ulice Vida Došena i Nikole Gučetića

Predsjednik upoznaje prisutne s točkom dnevnog reda.
[bookmark: _GoBack]Prisutni  su sa 8 glasova „za“ i 1 glasom „protiv“ donijeli


                                                          ZAKLJUČAK
                                             o postavljanju uzdignute plohe


1. Vijeće Mjesnog odbora Špansko-sjever traži postavljanje uzdignute plohe na pješačkom   prijelazu križanja ulica Vida Došena i Nikole Gučetića jer zbog blizine semafora auti se zaletavaju kako bi stigli zeleno svijetlo na semaforu, a spomenuti prijelaz je izrazito protočan.

2. Ovaj zaključak bit će upućen Radnom tijelu za promet GČ Stenjevec.



Ad 4. Informacije, pitanja i prijedlozi

Član Vijeća Marko .Brkljačić traži postavljanje zebre s uzdignutom plohom na zavoju kod Kukuljevića jer vozila voze preko ograničenja. 
Član Vijeća Dominko Filipović postavlja pitanje gradnje zgrade u Ulici Vilima Korajca gdje je zbog blizine dalekovoda zabranjeno stanovanje.
Predsjednik odgovara da Grad Zagreb mora izdati  građevinsku dozvolu ukoliko za to postoje uvjeti.



Sjednica je završila u 18:40 sati
			

KLASA: 024-08/23-003/531
URBROJ: 251-13-11-14/006-23-2		
Zagreb, 29. ožujka  2023.

								
									Predsjednik
							Vijeća Mjesnog odbora Špansko-sjever
							         	        Krešimir Čukman
											
